**H Á Z I R E N D**

A Házirend hatálya kiterjed az Intézményünkben kezelt betegekre, az Intézmény munkatársaira, valamint az Intézmény területén bármilyen jogcímen tartózkodó más személyekre. Tájékoztatjuk, hogy betegeink **az általános beleegyező nyilatkozaton aláírásukkal igazolják a Házirend ismertetés tényét**, így a későbbiekben esetleges jogviták során nem lehet hivatkozási alap a házirend ismeretének hiánya.

A Kórházunkban folyó gyógyító munka eredményessége és betegeink nyugalma érdekében a Házirendben foglalt szabályokat kérjük, tartsa be! Ezzel az orvosok, és az ápoló személyzet munkáját segíti. Tájékoztatjuk, hogy a Házirend mellékleteként csatoljuk a betegjogi írásbeli tájékoztatót is, amelyből megismerheti az egészségügyi törvény által biztosított jogait. Kérjük, figyelmesen olvassa el! A Betegápoló Irgalmasrend Budai Irgalmasrendi Kórházban az Rend szabályai szerint Kollegiális Vezetés működik, melynek tagjai a főigazgató, az orvosigazgató, az ápolási igazgató és a gazdasági igazgató. Tájékoztatjuk, hogy a Kórházban orvosi, szakdolgozói munkakörre képző iskolák hallgatói szakmai gyakorlatukat töltik, melynek keretében részt vesznek az Ön gyógyításában és ápolásában. A hallgatók tevékenységüket szakorvosok, szakápolók és intézeti szakoktatók irányításával végzik. A beteg jogainak messzemenő elismerése mellett intézményünkben elvárjuk az egészségügyi szolgáltatás igénybevételére vonatkozó szabályok betartása és az intézményi rend tiszteletben tartása.

1. **Betegek kötelezettségei:**
2. A házirendben foglaltakat betartani
3. Más betegek jogait tiszteletben tartani
4. Az egészségügyi dolgozók törvényben foglalt jogait szem előtt tartani
5. Azon osztály napirendjét betartani, vizitek, gyógykezelések alkalmával a kórteremben tartózkodni
6. Átmeneti időre történő osztály elhagyásról a műszakban lévő azon osztály orvosát/ápolóját tájékoztatni, amelynek betege vagy látogatója
7. Az intézmény tisztaságát és csendjét megőrizni
8. Az intézmény felszerelését, berendezéseit rendeltetésszerűen használni
9. Az Intézmény egészségügyi dolgozóival képességei és ismeretei szerint együttműködni
10. Személyes adatait hitelt érdemlően igazolni
11. Esetleges fertőző betegsége tényéről tájékoztatást adni
12. A kórisme megállapításához korábbi betegségeiről, gyógykezeléséről, gyógyszer vagy gyógyhatású készítmény szedéséről kezelőorvosát tájékoztatni
13. Az Intézetben a gyógykezelésével kapcsolatos orvosi rendelkezéseket betartani
14. Az egészségügyi ellátást érintő korábban tett jognyilatkozatairól tájékoztatást adni
15. A jogszabály és az intézményi térítési szabályzat által előírt térítési díjat megfizetni
16. **Felvétel:**
17. **A felvételhez szükséges iratok**: orvosi beutaló, személyi igazolvány, TAJ kártya, előző vizsgálati leletei (kórházi zárójelentések), otthonában használt gyógyszereinek listája.
18. **A legszükségesebb személyes használati tárgyak:** hálóruha, pizsama, vagy szabadidőruha, papucs, köntös, tisztálkodási eszközök, WC papír, evőeszköz, pohár. Magával hozott gyógyszereit érkezésekor adja át az osztályos nővérnek, és távozás előtt kérje vissza.
19. **Intézményi tartózkodás**
20. **Kérjük, ne hozzon magával:** ékszert, egyéb értéktárgyakat, nagyobb pénzösszeget, alkoholos italokat.
21. **Kórházi viselet:** Az ajánlott viselet a pizsama/hálóing vagy szabadidőruha. A saját hálóruha viseléséhez kérjük, gondoskodjanak a beszennyeződött saját textília/ruhanemű otthoni tisztításáról. Kérjük beteginket, hogy a hálóruha alatt viseljenek alsóneműt, **kórtermen kívül pedig, viseljen köntöst vagy pongyolát.**
22. A kórházi felvételre került betegek felsőruházatukat, cipőjüket, ha van rá mód, küldjék haza. A beteg saját felelősségére a ruházat, a kórteremben, található szekrényben elhelyezhető.
23. **Értéktárgyak kezelése:** A betegek értéktárgyaikat, készpénzüket csak saját felelősségükre tarthatnak maguknál, azok megőrzéséről kórházunk akkor tud gondoskodni, ha letétként elhelyezik kórházunk Igazgatóságán (Frankel Leó út 54.) az érték-kezelőben. A letétbe helyezés, átvételi elismervény ellenében a főnővér útján történik. Letétbe nem helyezett pénzösszegért, értéktárgyakért a kórház nem tud felelősséget vállalni! Befekvéskor az osztályon tájékoztatást kap az érték kezelésről.
24. **Napirend**: A betegek napirendje osztályonként eltérően alakul. Felvételkor tájékoztatást kap az adott osztály működési rendjéről.
25. **Vizit: Az orvosi vizitek és a nagy vizit alatt kérjük, feltétlenül tartózkodjék a kórteremben**. Ezek időpontjáról az osztályos ápolóktól kap felvilágosítást. Ön és betegtársai nyugalma érdekében.
26. Este 22 órakor lámpaoltás
27. **Ha elhagyja az osztályt, (pl. vizsgálat miatt, büfé), azt mindig jelezze a szolgálatban levő ápolószemélyzetnek**.
28. **Amennyiben** a kezelés során bármilyen ok miatt (pl. halaszthatatlan ügyintézés) **el kell hagynia a Kórházat, minden esetben beszéljen a kezelő orvosával vagy az ügyeletes kollégájával.**
29. Este 8 óra után az osztályokat elhagyni nem lehet.
30. A Frankel Leó út 17-19. sz. épület főportája este 8 és reggel 6 óra között zárva van.
31. **Ha segítségre van szüksége, a betegágynál elhelyezett nővérhívóval tudja értesíteni az ápolót.**
32. Tájékoztatjuk betegeinket, hogy a Budai Irgalmasrendi Kórház egyes osztályain gépi takarítás is folyik, amely fokozatosan balesetveszélyes művelet. Kérjük, hogy a gép takarítás ideje alatt lehetőleg a kórtermekben tartózkodjanak. A folyosókra lépve figyeljenek a gépi takarító tevékenységre.
33. **Étkezés:**
34. **Az étkezések biztosítása az érkezési nap ebédjétől a távozási nap reggelijéig terjed.**
35. Kórházunk, az orvosi előírásoknak megfelelő diétás étkezést biztosít az ápolás részeként.
36. Az étkezéssel kapcsolatos kérdéseit az ápolónak vagy kezelő orvosának jelezze, ők gondoskodik arról, hogy a dietetikus felkeresse Önt.
37. Járóképes betegek étkezése a kiírt időben a kijelölt étkezőhelyen, mozgásképtelen betegek étkeztetése a kórteremben történik.
38. Az élelmezés-biztonsági előírások figyelembevételével a tálalást követő két órán túl az ebéd nem fogyasztható, a szobából a maradékot, vagy az el nem fogyasztott ebédet elviszik.
39. Minden osztályon mikrohullámú ételmelegítő és hűtőszekrény áll rendelkezésre.
40. Élelmiszert kisebb mennyiségben, névvel, kórterem, ágyszám és dátummal ellátva a betegek számára biztosított hűtőszekrényben lehet tárolni. (A név és dátum nélküli élelmiszerek megsemmisítésre kerülnek.
41. **Dohányzás, szeszesital fogyasztás:**
42. A nem dohányzók védelméről szóló 1999. évi XLII. törvény értelmében a kórház területén, beleértve az udvart és a bejárati kapu 5 méteren belüli körzetét TILOS a dohányzás!
43. Szeszesitalt behozni és fogyasztani tilos!
44. **Televízió nézés, rádióhallgatás:**
45. A betegek az osztályok társalgójában elhelyezett televíziót nézhetik, betegtársaik és a gyógyító munka zavarása nélkül.
46. A folyosórészeken elhelyezett TV készülék délelőtti órákban, a csendes pihenő alatt és látogatási időben nem használhatóak.
47. A késő délutáni, esti műsoridő alatti TV-használat rendjét az osztályvezető főorvos határozza meg. Televízió, vagy egyéb kép és hanghordozó eszköz behozatala, használata – egyéni elbírálás alapján – olyan fekvőbetegeknek engedélyezhető, akik a közös TV-szobába nem tudnának kimenni.
48. Az engedélyt az osztály vezetője adja meg, amennyiben az érintett betegtársak is hozzájárulnak.
49. A behozott készülékekért az Intézmény felelősséget nem vállal
50. Intézményünkben betegeink csak saját rádiójukat csak fülhallgatóval használhatják a betegtársak nyugalmának biztosítása érdekében.
51. **Kapcsolattartás:**
52. A hozzátartozók telefonon érdeklődhetnek az Ön állapotáról, illetve a fennjáró betegeket telefonhoz hívják. Kivételt képez, ha rendkívüli eset ál fenn.
53. Telefonon - ha a beteg hozzájárult- csak általános állapotáról adhatunk tájékoztatást az orvosi titoktartás miatt.
54. A beteg vagy az általa megjelölt személy a betegség lefolyásáról személyes felvilágosítást a kezelő orvostól kérhet.
55. Kiskorú vagy cselekvőképtelen beteg esetében az egészségügyi törvény szerinti legközelebbi hozzátartozó kérhet és kaphat felvilágosítást.
56. **Látogatási rend:**
57. Fennjáró betegek hozzátartozóikat, látogatóikat az osztályon kijelölt helyen fogadhatják. Fekvőbetegek látogatása a kórteremben történik. Egy betegnél egyszerre lehetőség szerint csak két látogató tartózkodjon. A beteg ágyára a fertőzések elkerülése céljából látogatók ne üljenek! Gyermeke egészsége és a többi betegtárs nyugalma érdekében javasoljuk, hogy **kiskorúak** csak kivételes esetben látogassanak beteget, ilyenkor kérjük a szülőket a fokozott felügyeletre és a higiéniás óvórendszabályok betartására. Súlyos állapotú betegek esetén, ha a hozzátartozó a beteg mellett kíván tartózkodni, erre vonatkozó kérését az osztályvezető főorvosnak kell jeleznie. Az osztályvezető főorvos működési rendben foglaltak szerint biztosítja a beteg melletti benntartózkodást.
58. **Beteglátogatás időpontja:** A látogatás általánosan 8 és 20 óra között lehetséges**.** Előfordulhat, hogy egyes speciális tevékenységű osztályok (Intenzív Osztály, Kardiológia Őrző) esetén a látogatást átmenetileg korlátozni kell, például speciális beavatkozások elvégzésének időtartamára. A felvételkor az adott osztályon tájékoztatják Önt a látogatás időpontjáról. 20óra után látogatási céllal az Intézetben tartózkodni nem lehet.
59. **Lelkigondozó Szolgálat:**

Intézetünkben szakképzett lelkigondozók végzik, betegeink és hozzátartozóik, valamint munkatársaink lelki, spirituális támogatását, akik hétköznap 8-16 óráig a nővérek segítségével érhetőek el. Katolikus betegeinket személyiségük szabadságát tiszteletben tartva segítik a gyógyulást hozó szentségek befogadásában. Református és evangélikus felekezetű testvérek részére is megszervezték a saját egyházuk általi istentiszteletek rendjét. Az istentiszteletek rendjéről az osztályon tájékozódhat. A nyilvántartott egyházakhoz és vallási tevékenységet végző egyesületekhez tartozó betegek számára biztosítjuk a vallásgyakorlás lehetőségét.

1. **Elbocsátás:**

Tájékoztatjuk Önt, hogy **az elbocsátás napján csak a reggeli étkezést tudjuk biztosítani**. A kórházból naponta, osztályonként változó időpontban van hazabocsátás, melynek időpontjáról a beteget kezelőorvosa értesíti. A betegnek az ágyat lehetőség szerint, délelőtt 10 óráig át kell adnia. Elbocsátáskor a használatra kapott kórházi eszközöket (hőmérő, kórházi textília, stb.) az osztályos nővérnek vissza kell adnia, az esetleges hiányokat a kórház részére meg kell téríteni.

1. **Panaszok kezelése:**

Az orvosi vizsgálatokkal, a gyógykezeléssel, az ápolással, az étkezéssel és általában az ellátással, az intézeti körülményekkel, valamint a Házirenddel kapcsolatos kéréseit, észrevételeit, panaszait kérjük, közölje kezelőorvosával. Amennyiben nem kap megnyugtató választ, akkor sorrendben az osztályvezető főorvoshoz (helyettese), főigazgató főorvoshoz (helyettese) ápolási igazgatóhoz fordulhat, továbbá intézetünk Etikai Bizottsága is felkereshető. Ha panasza nem nyer elintézést, a betegjogi képviselőhöz is fordulhat.

1. **Betegjogi képviselő:**

Neve és elérhetősége minden osztályon megtalálható.

1. **Járóbetegekre vonatkozó külön szabályok:**

A Kórházon belül járóbeteg ellátást nyújtó szervezeti egységek (ambulanciák) rendelési idejüknek megfelelően, de általában 8 és 16 óra között biztosítják a betegek ellátását. Pihenőnapokon és munkaszüneti napokon kizárólag sürgősségi ellátás igénybevételére van lehetőség.

**A felvételhez szükséges alapvető okmányok, dokumentumok:**

o  Személyazonosító adatokat tartalmazó igazolvány

o  lakcímkártya (új típusú személyi igazolvány esetén)

o  TAJ-kártya,

* + külföldi állampolgárok esetén útlevél (amennyiben van, európai egészségbiztosítási kártya - EUCARD)
  + beutaló, mely az alábbi szakellátásokon történő megjelenéshez nem szükséges: Nőgyógyászat, Urológia, Fül-, Orr-, Gégészet, Szemészet, Sebészet,

Ambulanciáinkon a visszatérő betegeinket fogadjuk részint előjegyzés alapján. Diagnosztikai egységeinkben, a betegfogadási időben fogadunk betegeket részint előjegyzés szerint. Az előzetes időpont egyeztetés alapján érkező betegek ellátása elsődleges, azonban kivételt képeznek a sürgős, azonnali ellátást igénylő betegek, a mentőszolgálat által szállított betegek, valamint az egészségügyi dolgozók ellátásai. A Kórház épületeiben nincs lehetőség a járóbetegek vagyontárgyainak, ruházatának őrzésére. Erre tekintettel kérjük, hogy értéktárgyaikat a vizsgálatok alkalmával vigyék magukkal, valamint azok megóvására a lehető legnagyobb figyelmet fordítsanak!

Az ellátás kapcsán felmerülő térítési díjakról az egészségügyi ellátó személyzettől kap a vizsgálatot megelőzően felvilágosítást.

1. **A Házirend be nem tartásának következményei:**

Jelen Házirend betartására az intézmény zavartalan működése és a hatékony betegellátás megvalósítás érdekében van szükség. Amennyiben a fenti rendelkezéseket nem tartják be, úgy a Kórház jogosult a biztonsági szolgálat közreműködését igénybe venni.

**A Házirend megsértéséért, összeférhetetlen magatartásért a beteg az Intézetből elbocsátható!**

**További tájékoztatásul minden egységen rendelkezésre áll:**

* + - Írásos betegtájékoztató a vizsgálatokról, beavatkozásokról, betegjogi képviselő elérhetőségéről
    - Az osztályok munkarendje és a Házirend teljes terjedelemben elkérhető az egészségügyi szakdolgozóktól.

1. **Egyéb szolgáltatások a kórház területén:**
   * Közforgalmú gyógyszertár (Frankel Leó út 17-19)
   * Büfé (Frankel Leó út 17-19., Árpád fejedelem útja 7.)
   * Ital automaták (Frankel Leó út 17-19, Árpád fejedelem útja 7.)

**A betegeket megillető jogok gyakorlása az 1997. évi CLIV egészségügyi törvény előírásának megfelelően történik.**

Dr. Reiter József

főigazgató